**ՀԻՄՆԱՎՈՐՈՒՄ**

**ՀՀ կառավարության «ՀՀ կառավարության 2018 թվականի օգոստոսի 2-ի թիվ 878-Ն որոշման մեջ լրացում կատարելու մասին» որոշման նախագծի վերաբերյալ**

 ՀՀ կառավարության 2018 թվականի օգոստոսի 2-ի «Առանձին խնդիրների իրականացման համար պետական մարմինների կողմից փորձագետի ներգրավման կարգը և դեպքերը սահմանելու մասին» N 878-Ն որոշման հավելվածի 4-րդ կետով կարգավորվում է պետական մարմիններում փորձագետների ներգրավման հետ կապված հարաբերությունները, համաձայն որի՝ փորձագետների առավելագույն թիվը չի կարող գերազանցել Հայաստանի Հանրապետության վարչապետի որոշմամբ տվյալ մարմնին հատկացված հաստիքների առավելագույն քանակի 5 տոկոսը:

 Մրցունակ մասնագետների ներգրավման նպատակով ներկայացված նախագծով առաջարկվում է առանձին խնդիրների իրականացման համար պետական մարմինների կողմից փորձագետի ներգրավման կարգում կատարել համապատասխան փոփոխություն, նախատեսելով, որ փորձագետների առավելագույն թիվը կարող է փոփոխվել վարչապետի համաձայնությամբ՝ համապատասխան մարմնի ղեկավարի առաջարկությամբ (գործող կարգում սահմանված է տվյալ մարմնին հատկացված հաստիքների առավելագույն քանակի 5 տոկոսը)։

Փորձագետների թվաքանակի ավելացման անհրաժեշտությունը պայմանավորված է պետական մարմիններում մրցունակ մասնագետների ներգրավման անհրաժեշտությամբ:

 Փորձագետների թվաքանակի ավելացման անհրաժեշտությունը պայմանավորված է պետական մարմիններին վերապահված գործունեության ոլորտներում կանոնադրական խնդիրներից բխող նոր ծրագրերի, հանձնարարականների և գործառույթների իրականացման ծավալների ավելացմամբ:

 Նոր փորձագետների ներգրավումը կնպաստի պետական մարմիններին օրենսդրությամբ վերապահված նոր գործառույթների պատշաճ իրականացմանը՝ ոլորտի փորձառու մասնագետների մասնակցությամբ:

**ՏԵՂԵԿԱՆՔ**

 **ՀՀ կառավարության «ՀՀ կառավարության 2018 թվականի օգոստոսի 2-ի թիվ 878-Ն որոշման մեջ լրացում կատարելու մասին» որոշման նախագծի վերաբերյալ**

**1. Իրավական ակտի անհրաժեշտությունը (նպատակը)**

Ներկայացվող նախագծի ընդունումը պայմանավորված է ոլորտի փորձառու մասնագետների մասնակցությամբ պետական մարմիններին օրենսդրությամբ վերապահված նոր գործառույթների պատշաճ իրականացման անհրաժեշտությամբ, ինչպես նաև իրավակիրառ պրակտիկայում առաջացած մի շարք խնդիրներով:

**1.1. Կարգավորման հարաբերությունների ներկա վիճակը և առկա խնդիրները**

Համաձայն ՀՀ կառավարության 2018 թվականի օգոստոսի 2-ի «Առանձին խնդիրների իրականացման համար պետական մարմինների կողմից փորձագետի ներգրավման կարգը և դեպքերը սահմանելու մասին» N 878-Ն որոշման հավելվածի 4-րդ կետ՝ փորձագետների առավելագույն թիվը չի կարող գերազանցել Հայաստանի Հանրապետության վարչապետի որոշմամբ տվյալ մարմնին հատկացված հաստիքների առավելագույն քանակի 5 տոկոսը, ինչը սակայն օբյեկտիվորեն հնարավորություն չի տալիս պետական մարմիններին՝ ապահովելու օրենսդրությամբ իրենց վերապահված գործառույթների պատշաճ իրականացմանը:

Ըստ այդմ, վերը նշված հանգամանքով պայմանավորված անհրաժեշտություն է առաջացել ըստ անհրաժեշտության փոփոխել պետական մարմիններում առանձին խնդիրների իրականացման համար ներգրավված փորձագետների թիվը:

**1.2. Առկա խնդրի առաջարկվող լուծումը**

Հաշվի առնելով վերը նշվածը` առաջարկվում է համապատասխան լրացում կատարել Հայաստանի Հանրապետության կառավարության 2018 թվականի օգոստոսի 2-ի «Առանձին խնդիրների իրականացման համար պետական մարմինների կողմից փորձագետի ներգրավման կարգը և դեպքերը սահմանելու մասին» N 878-Ն որոշման մեջ:

**2. Կարգավորման առարկան**

 Նախագծով առաջարկվում է առանձին խնդիրների իրականացման համար պետական մարմինների կողմից փորձագետի ներգրավման կարգում կատարել համապատասխան փոփոխություն, նախատեսելով, որ փորձագետների առավելագույն թիվը կարող է փոփոխվել վարչապետի համաձայնությամբ՝ համապատասխան մարմնի ղեկավարի առաջարկությամբ (գործող կարգում սահմանված է տվյալ մարմնին հատկացված հաստիքների առավելագույն քանակի 5 տոկոսը)։

Փորձագետների թվաքանակի ավելացման անհրաժեշտությունը պայմանավորված է պետական մարմիններում մրցունակ մասնագետների ներգրավման անհրաժեշտությամբ:

**3. Իրավական ակտի կիրառման դեպքում ակնկալվող արդյունքը**

Նախագիծն ընդունվելու դեպքում կապահովվի պետական մարմինների՝ օրենսդրությամբ իրենց վերապահված գործառույթների պատշաճ իրականացումը:

**ՏԵՂԵԿԱՆՔ**

**«ՀՀ կառավարության 2018 թվականի օգոստոսի 2-ի թիվ 878-Ն որոշման մեջ լրացում կատարելու մասին» ՀՀ կառավարության որոշման նախագծի ընդունման առնչությամբ Հայաստանի Հանրապետության պետական բյուջեում ծախսերի և եկամուտների էական ավելացման կամ նվազեցման բացակայության մասին**

«ՀՀ կառավարության 2018 թվականի օգոստոսի 2-ի թիվ 878-Ն որոշման մեջ լրացում կատարելու մասին» ՀՀ կառավարության որոշման նախագծի ընդունման դեպքում՝ պետական բյուջեում նախատեսվում է ծախսերի և եկամուտների ոչ էական փոփոխություն:

**ՏԵՂԵԿԱՆՔ**

**«ՀՀ կառավարության 2018 թվականի օգոստոսի 2-ի թիվ 878-Ն որոշման մեջ լրացում կատարելու մասին» ՀՀ կառավարության որոշման նախագծի ընդունման առնչությամբ այլ իրավական ակտերում փոփոխություններ կամ լրացումներ կատարելու անհրաժեշտության առկայության մասին**

«ՀՀ կառավարության 2018 թվականի օգոստոսի 2-ի թիվ 878-Ն որոշման մեջ լրացում կատարելու մասին» ՀՀ կառավարության որոշման նախագծի ընդունման առնչությամբ այլ իրավական ակտերում կարող է փոփոխություններ կամ լրացումներ կատարելու անհրաժեշտություն առաջանալ: